CELEX: 32014D0131
Language: lt
Date: 1394409600000
Title: 2014/131/ES: 2014 m. kovo 10 d. Komisijos įgyvendinimo sprendimas dėl Sąjungos finansinio įnašo išlaidoms, patirtoms 2007 m. Vokietijoje taikant skubias kovos su mėlynojo liežuvio liga priemones, atlyginti (pranešta dokumentu Nr. C(2014) 1444)

12.3.2014   
            
            
               LT
            
            
               Europos Sąjungos oficialusis leidinys
            
            
               L 71/18
            
         
      KOMISIJOS ĮGYVENDINIMO SPRENDIMAS
   
   2014 m. kovo 10 d.
   dėl Sąjungos finansinio įnašo išlaidoms, patirtoms 2007 m. Vokietijoje taikant skubias kovos su mėlynojo liežuvio liga priemones, atlyginti
   (pranešta dokumentu Nr. C(2014) 1444)
   (Tekstas autentiškas tik vokiečių kalba)
   (2014/131/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 3 straipsnį,
   kadangi:
   
               (1)
            
            
               pagal Finansinio reglamento 84 straipsnį ir 2012 m. spalio 29 d. Komisijos deleguotojo reglamento (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (2) 94 straipsnį (toliau – taikymo taisyklės) prieš prisiimdamos įsipareigojimą dėl išlaidų iš Sąjungos biudžeto institucija arba jos įgaliotos valdžios įstaigos priima finansavimo sprendimą, kuriame išdėstomi pagrindiniai su biudžeto išlaidomis susijusio veiksmo elementai;
            
         
               (2)
            
            
               Sprendimu 2009/470/EB nustatyta Sąjungos finansinio įnašo specialiųjų veterinarijos priemonių, taip pat ir skubių, išlaidoms atlyginti teikimo tvarka. Siekdama padėti kuo greičiau likviduoti mėlynojo liežuvio ligą, Sąjunga turėtų finansiškai prisidėti prie finansuoti tinkamų valstybių narių patirtų išlaidų atlyginimo. To paties sprendimo 3 straipsnio 6 dalies pirmoje įtraukoje nustatyta, kokia valstybių narių patirtų išlaidų dalis privalo būti atlyginta;
            
         
               (3)
            
            
               2005 m. vasario 28 d. Komisijos reglamento (EB) Nr. 349/2005, nustatančio Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (3), 3 straipsnyje nustatyta, kokioms tinkamoms finansuoti išlaidoms atlyginti gali būti skiriama Sąjungos finansinė parama;
            
         
               (4)
            
            
               2008 m. birželio 5 d. Komisijos sprendimu 2008/444/EB dėl Bendrijos finansinės paramos skubioms kovos su mėlynojo liežuvio liga Vokietijoje 2007 m. priemonių išlaidoms padengti (4) nustatytas Sąjungos finansinis įnašas skubių kovos su mėlynojo liežuvio liga priemonių Vokietijoje 2007 m. išlaidoms atlyginti. 2008 m. birželio 6 d. Vokietija, vadovaudamasi Reglamento (EB) Nr. 349/2005 7 straipsnio 1 ir 2 dalimis, pateikė oficialų prašymą atlyginti išlaidas;
            
         
               (5)
            
            
               Reglamento (EB) Nr. 349/2005 7 straipsnyje nustatyta tvarka Sąjungos finansinis įnašas išmokamas tik tuo atveju, jei planuota veikla buvo tikrai įvykdyta ir valdžios institucijos per nustatytus terminus pateikė visą reikalingą informaciją;
            
         
               (6)
            
            
               Sprendimu 2008/444/EB nustatyta, kad pirmoji išmokos dalis 950 000,00 EUR turėtų būti išmokėta kaip Sąjungos finansinio įnašo dalis, ir 2011 m. lapkričio 30 d. Komisijos įgyvendinimo sprendimu 2011/800/ES dėl Sąjungos finansinio įnašo išlaidoms, patirtoms 2007 m. Vokietijoje taikant skubias kovos su mėlynojo liežuvio liga priemones, atlyginti (5) nustatyta, kad antroji išmokos dalis 1 950 000,00 EUR turėtų būti išmokėta kaip Sąjungos finansinio įnašo dalis;
            
         
               (7)
            
            
               atsižvelgiant į kompetentingos audito tarnybos, atlikusios auditą vietoje, patikrų ir kontrolės rezultatus ir į preliminarius rezultatus, dabar turėtų būti nustatyta trečioji Sąjungos finansinės paramos išmokos dalis, kuria būtų atlygintos tinkamos finansuoti išlaidos, patirtos 2007 m. likviduojant mėlynojo liežuvio ligą Vokietijoje;
            
         
               (8)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Vokietijai kaip Sąjungos finansinio įnašo dalis išmokama trečioji išmokos dalis 1 000 000,00 EUR.
   2 straipsnis
   Šis sprendimas yra finansavimo sprendimas, kaip nurodyta Finansinio reglamento 84 straipsnyje, ir skiriamas Vokietijos Federacinei Respublikai.
   
      Priimta Briuselyje 2014 m. kovo 10 d.
      
         
            Komisijos vardu
         
         Tonio BORG
         
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 362, 2012 12 31, p. 1.
   
      (3)  OL L 55, 2005 3 1, p. 12.
   
      (4)  OL L 156, 2008 6 14, p. 18.
   
      (5)  OL L 320, 2011 12 3, p. 49.